Diari Oficial de la Generalitat Valenciana


Sumari del DOGV 3615, del 29-10-1999 (1999/9179)

RESOLUCIÓ de 25 d'octubre de 1999, del Rectorat de la Universitat Jaume I, per la qual es convoca una oferta pública per a la selecció d'un tècnic superior d'investigació d'aquest organisme, amb contracte laboral temporal per obra o servei.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3615

Data del DOGV
:   29-10-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/9179


Data del document
:   25-10-1999

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * personal d'investigació
    * universitat
    * concurs administratiu

RESOLUCIÓ de 25 d'octubre de 1999, del Rectorat de la Universitat Jaume I, per la qual es convoca una oferta pública per a la selecció d'un tècnic superior d'investigació d'aquest organisme, amb contracte laboral temporal per obra o servei. [1999/Q9179]
  
D'acord amb allò que s'estableix en l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, el Rectorat de la Universitat Jaume I, fent ús de les atribucions que li confereix l'article 18, en relació amb l'article 3.e de la Llei de Reforma Universitària, convoca una oferta pública d'una plaça de tècnic superior d'investigació, d'acord amb les bases següents:
  
Primera. Denominació del lloc de treball
  
Tècnic superior d'investigació.
  
Segona. Retribució íntegra anual
  
La retribució íntegra anual serà d'1.952.440 pessetes, en concepte de sou base.
  
Tercer. Objecte i període
  
La Comissió Interministerial de Ciència i Tecnologia, a través de la convocatòria de projectes dins del programa nacional de tecnologies avançades de la producció finança el projecte titulat «Un robot manipulador mòbil per a aplicacions de serveis», adscrit al Departament d'Informàtica de la Universitat Jaume I, per al desenvolupament d'un prototip de braç robot ubicat sobre una plataforma mòbil per a aplicacions de serveis.
  
Per a això, el Laboratori de Robòtica Intel·ligent de la Universitat Jaume I desitja incorporar un enginyer superior amb la missió de:
  
- Desenvolupament, implementació i posada al punt del sistema de navegació de la plataforma mòbil Nomad XR400.
  
- Desenvolupament de qualsevol activitat relacionada amb els objectius i pla de treball del projecte.
  
La duració del contracte serà d'un any des de la firma del contracte, prorrogable fins a la finalització de la tasca objecte del contracte.
  
Quarta. Jornada de treball
  
35 hores setmanals.
  
Cinquena. Requisits dels aspirants
  
Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta estiga definida en el tractat constitutiu de la Comunitat Europea.
  
Tenir fets els 18 anys i no tenir l'edat de jubilació.
  
Estar en possessió del títol d'enginyer o enginyera en informàtica.
  
No patir malaltia ni estar afectat per limitació física o psíquica que siga incompatible amb l'exercici de les funcions corresponents.
  
No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques.
  
Aquests requisits hauran de posseir-se en el dia de la finalització del termini de presentació de sol·licituds, i mantenir-se fins al moment de la firma del contracte de treball.
  
Sisena. Mèrits preferents
  
Experiència demostrable en el desenvolupament, programació, implementació i posada al punt de sistemes de navegació basada en el robot mòbil Nomad XR400.
  
Coneixements de robòtica i intel·ligència artificial.
  
Setena. Sistema selectiu de la plaça
  
- Valoració del currículum dels aspirants (d'acord amb el barem que figura en el annex II).
  
- Entrevista amb el tribunal. El nombre d'aspirants que passen a la fase d'entrevista es determinarà per criteri del tribunal que haja de jutjar les sol·licituds presentades, d'acord amb l'objecte del contracte.
  
Ambdues fases tindran caràcter eliminatori. El tribunal podrà declarar desert el procediment de selecció si el perfil del candidat no s'ajuste en la seua totalitat, a les necessitats del projecte.
  
Vuitena. Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal han d'abstenir-se d'intervenir-hi quan coincidisca en ells alguna circumstància de les establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles esmentats.
  
El tribunal resoldrà tots els dubtes que puguen aparèixer pel que fa a l'aplicació d'aquestes normes, així com en allò que puga produir-se dels casos no previstos.
  
El procediment d'actuació del tribunal s'ajustarà en tot moment a allò que dispose la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran adreçar-se al director del projecte d'investigació, Ángel Pascual del Pobil, de la Unitat Predepartamental d'Informàtica, campus de Riu Sec, telèfon 656 31 93 16.
  
Novena. Presentació de sol·licituds
  
Les sol·licituds, emplenades d'acord amb el model que s'adjunta a l'annex I, amb l'expedient acadèmic i currículum, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals comptadors des de l'endemà de la publicació en el Diari Oficial de la Generalitat Valenciana.
  
Cal presentar una fotocòpia del document nacional d'identitat.
  
No serà necessària la compulsa dels documents que es presenten fotocopiats, sinó que n'hi haurà prou amb la declaració jurada de la persona interessada sobre l'autenticitat d'aquests, així com les dades que figuren a la sol·licitud, sense perjudici que, en qualsevol moment, la comissió o la universitat puguen requerir els aspirants perquè acrediten la veracitat de les circumstàncies i els documents aportats que hagen estat objecte de valoració.
  
Deu. Norma final
  
Aquesta convocatòria, les seues bases i tots els actes administratius que es poden derivar d'aquesta i de les actuacions del tribunal, podran ser impugnats per part de les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb la norma esmentada.
  
Castelló de la Plana, 25 d'octubre de 1999.- El rector: Fernando Romero Subirón.
  
ANNEX I
  
Sol·licitud
  
Dades personals
  
Primer cognom:
  
Segon cognom:
  
Nom:
  
Data de naixement:
  
Document nacional d'identitat:
  
Telèfon:
  
Adreça i codi postal:
  
Localitat/comarca o província:
  
SOL·LICITE l'admissió en el procés selectiu per a cobrir una plaça d ..., convocat per Resolució de data ... d ... de 1999, i
  
DECLARE que són certes les dades consignades i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, ... , d ... de 1999
  
RECTORAT DE LA UNIVERSITAT JAUME I
  
ANNEX II
  
Barem
  
- Expedient: fins a 4 punts.
  
- Experiència demostrable en el robot mòbil Nomad XR400: fins a 4 punts.
  
- Coneixements de robòtica i intel·ligència artificial: fins a 4 punts.
  
- Entrevista: fins a 4 punts.
  
ANNEX III
  
Tribunal titular
  
- President: el vicerector d'Investigació i Planificació, o la persona en qui delegue.
  
- Tres vocals en representació de la Universitat Jaume I.
  
- Un representant del Comitè d'Empresa, a proposta d'aquest òrgan.